VASEGERSZEG KÖZSÉGI ÖNKORMÁNYZAT                                          KÉPVISELŐ-TESTÜLETÉNEK
19 /2007.(XII. 29.) számú rendelete
AZ ÉPÍTMÉNYADÓRÓL
Vasegerszeg község Képviselőtestülete A helyi adókról szóló 1990. évi C. törvény /továbbiakban:Htv./ 5 - 6.§ - aiban kapott felhatalmazás alapján az önkormányzat illetékességi területén építményadót az alábbiak szerint szabályozza.
Adókötelezettség
1.§
(1)Adókötelezettség a Htv. 11.§ - ában foglalt építményekre áll fenn.
(2)E rendelet alkalmazásában az építményhez tartozik az építmény rendeltetésszerű
    használatához szükséges – az épületnek minősülő építmény esetén annak hasznos 
    alapterületével, épületnek nem minősülő építmény esetén az általa lefedett
    földrészlettel egyező nagyságú  - földrészlet.
(3)Az adókötelezettség keletkezésére és megszűnésére a Htv. 14. § - ában foglaltakat
     kell alkalmazni.
Az adó alanya

2.§
Az adó alanya meghatározásánál a Htv. 12. § - ában foglaltakat kell alkalmazni.
Adómentesség
3.§.
Mentes az adó alól a Htv.13.§ - 13/A.§.- aiban  foglaltakon  túl a magánszemély  tulajdonában álló lakás és a vele azonos helyrajzi számú ingatlanon lévő nem lakás  céljára szolgáló építmény, ha az adóalany az ingatlant állandó bejelentéssel lakás és munkahely céljára használja.
Az állandó bejelentés fogalma a lakóhelyet, valamint a tartózkodási helyet egyaránt   magába foglalja. 

Adófelfüggesztés

3. §

Az adófelfüggesztésre a Htv. 14/A § - ban foglaltak az irányadók

Az adó alapja és mértéke
5.§
1./ Az adó alapja az építmény m2-ben számított hasznos alapterülete.
2./ Az adó mértéke: 500,-Ft/m2. 
Adó  bevallása, megfizetése, ellenőrzése
6.§
Az adó bevallására, megfizetésére és ellenőrzésére az adózás rendjéről szóló törvény rendelkezéseit kell alkalmazni.

Adómérséklés

7.§
Az adó mérséklésére, a méltányosság gyakorlására „Az adózás rendjéről szóló 2003. évi XCII. Tv. 134. § - ában foglaltak az irányadók.

Záró rendelkezések

8. §
(1) Ez a rendelet 2008. január 1. napján lép hatályba.
(2)Jelen rendelet hatálybalépésével hatályát veszti a 9 / 2003. évi (VI.26.) sz. Önk. 
     rendelet, valamint az azt módosító 19 / 2003.(XII.13.), a 3 / 2005.(II.10.) számú 
     rendelet.
(3) A jelen rendeletben nem szabályozott kérdésekben „Az adózás rendjéről” szóló
      2003. évi XCII. törvény, valamint  a „ Helyi adókról” szóló 1990. évi C. törvény
      rendelkezéseit kell alkalmazni.  

Vasegerszeg, 2007.december  29.

……………………………………			    ………………………………………
Németh József polgármester			                         Udvardy Zita körjegyző

Kihirdetve:

Vasegerszeg, 2007. december 29.

							    …………………………………
							   Udvardy Zita körjegyző